CELEX: 62008TN0559
Language: et
Date: 2008-12-17 00:00:00
Title: Kohtuasi T-559/08: 17. detsembril 2008 esitatud hagi — STIM d'Orbigny versus komisjon

21.2.2009   
            
            
               ET
            
            
               Euroopa Liidu Teataja
            
            
               C 44/61
            
         17. detsembril 2008 esitatud hagi — STIM d'Orbigny versus komisjon
   (Kohtuasi T-559/08)
   (2009/C 44/105)
   Kohtumenetluse keel: prantsuse
   Pooled
   
      Hageja: Société de travaux industriels et maritimes d'Orbigny (STIM d'Orbigny SA) (Pariis, Prantsusmaa) (esindaja: advokaat F. Froment-Meurice)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud komisjoni otsus;
            
         
               —
            
            
               Tühistada vaidlustatud otsuse esimene artikkel, mille kohaselt (1) on Prantsuse riigi poolt SNCM-le antud hüvitis summas 53,48 miljonit eurot ebaseaduslik, kuid ühisturuga kokkusobiv riigiabi, (2) SNCM negatiivne müügihind summas 158 miljonit eurot ei kujuta endast riigiabi, (3) ümberkorraldusabi summas 15,81 miljonit eurot on ebaseaduslik, kuid ühisturuga kokkusobiv riigiabi;
            
         
               —
            
            
               mõista komisjonilt STIM d'Orbigny kasuks välja vaidlustatud otsuse tõttu tekkinud kulud.
            
         Väited ja peamised argumendid
   Hageja palub tühistada komisjoni 8. juuli 2008. aasta otsus K(2008) 3182 lõplik, mille kohaselt:
   
               —
            
            
               Prantsuse riigi poolt Société Nationale Maritime Corse-Méditerranéele (eadspidi SNCM) avaliku teenindamise kohustusega seoses antud hüvitis summas 53,48 miljonit eurot kujutab endast ebaseaduslikku, kuid ühisturuga kokkusobivat riigiabi;
            
         
               —
            
            
               SNCM negatiivne müügihind summas 158 miljonit eurot, Compagnie Générale Maritime et Financière (eadspidi CGMF) poolt enda kanda võetud töötajatele suunatud sotsiaalsed meetmed summas 38,5 miljonit eurot ja SNCM-i samaaegne ja koostöös toimunud rekapitaliseerimine CGMF-i kaudu 8,75 miljoni euro ulatuses ei kujuta endast riigiabi; ja
            
         
               —
            
            
               Prantsuse riigi poolt SNCM-le antud ümberkorraldusabi suuruses 15,81 miljonit eurot kujutab endast ebaseaduslikku, kuid ühisturuga kokkusobivat riigiabi.
            
         Oma hagi toetuseks esitab hageja kolm väidet:
   
               —
            
            
               väide, mis käsitleb põhjendamiskohustuse ebapiisavat täitmist, kuna komisjon:
               
                           —
                        
                        
                           ei määratlenud asjaomast turgu ega täpsustanud konkureerivaid ettevõtteid;
                        
                     
                           —
                        
                        
                           ei vastanud kõnealusel turul tegutseva Compagnie Méridionale de Navigation teatud väidetele ja
                        
                     
                           —
                        
                        
                           ei lugenud ühisturuga kokkusobimatuks 15,81 miljonit eurot ületavat kapitalisissemakset, mis tunnistati ühisturuga kokkusobivaks;
                        
                     
         
               —
            
            
               väide, mis käsitleb ilmseid hindamisvigu seoses:
               
                           —
                        
                        
                           EÜ artikli 87 lõike 2 kohaldamisega avaliku teenindamise hüvitamise raames tehtud 53,48 miljoni euro suurusele kapitalisissemaksele, arvestades, et selle summaga kompenseeriti samu avaliku teenuse osutamise kohustusi kahekordselt, mis tõi kaasa ülekompenseerimise ning mida kasutati selleks, et hüvitada juhtimise puudujääke ja SNCM-i võimetust tõhusalt oma tootlikkust parandada;
                        
                     
                           —
                        
                        
                           SNCM 158 miljoni euro suuruse negatiivse müügihinnaga, mis sisaldab riigiabi elemente; komisjon tõlgendas vääralt turumajanduslikes tingimustes tegutseva erainvestori käitumist ja tegi vea, leides, et riigi ees kohustuste kumuleerumise risk likvideerimise korral on õigustatud SNCM müük negatiivse hinnaga kui kõigevähem kulukas lahendus;
                        
                     
                           —
                        
                        
                           CGMF'i 8,75 miljoni suuruse kapitalimahutusega, mille puhul ei võtnud komisjon arvesse kõiki majanduslikke, finants- ja õiguslikke tegureid, ning ei tõendanud, et CGMF kapitalimahutus ei kujuta endast riigiabi;
                        
                     
                           —
                        
                        
                           CGMF poolt jooksvale arvele tehtud 38,5 miljoni suuruse sissemaksega töötajatele suunatud sotsiaalsete meetmete katteks, mis asetab CGMF soodsamasse olukorda kui ta oleks olnud tavalises turuolukorras;
                        
                     
                           —
                        
                        
                           22,52 miljoni euro suuruse riigiabiga, kuna ükski antud juhul esitatud põhjendustest ei võimalda teha järeldust, et nimetatud abi on kooskõlas ühenduse suunistega;
                        
                     
         
               —
            
            
               väide, mille kohaselt rikuti proportsionaalsuse ja sama eesmärgiga antud abi põhimõtet, kuna abi saaja SNCM ei panustanud oluliselt oma vahendite või turutingimustel välise rahastamise kaudu ümberkorraldamisse, ja 2006. aasta võetud meetmed kujutasid endast ettevõtja soodustamist Prantsuse Vabariigi poolt.